CELEX: C2006/121/16
Language: fi
Date: 2006-05-20 00:00:00
Title: Asia C-169/06: Ennakkoratkaisupyyntö, jonka The Court of Appeal (Civil Division) (England and Wales) on esittänyt  29.3.2006  — The Queen, Northern Foods Plc:n hakemuksesta v. The Secretary of State for the Environment, Food and Rural Affairs

20.5.2006   
            
            
               FI
            
            
               Euroopan unionin virallinen lehti
            
            
               C 121/9
            
         Ennakkoratkaisupyyntö, jonka The Court of Appeal (Civil Division) (England and Wales) on esittänyt 29.3.2006 — The Queen, Northern Foods Plc:n hakemuksesta v. The Secretary of State for the Environment, Food and Rural Affairs
   (Asia C-169/06)
   (2006/C 121/16)
   Oikeudenkäyntikieli: englanti
   Ennakkoratkaisua pyytänyt tuomioistuin
   Court of Appeal (Civil Division) (England and Wales)
   Pääasian asianosaiset
   
      Kantaja: The Queen, Northern Foods Plc:n hakemuksesta
   
      Vastaaja: The Secretary of State for Environment, Food and Rural Affairs
   
      Muu osapuoli: The Melton Mowbray Pork Pie Association
   Ennakkoratkaisukysymykset
   Kun maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 nojalla tehdyssä suojattua maantieteellistä merkintää (SMM) ”Melton Mowbray Pork Pies” koskevassa hakemuksessa asetuksen 4 artiklan 2 kohdan c alakohdassa tarkoitettu maantieteellinen alue rajataan siten, että se koskee
   Melton Mowbrayn kaupunkia ja sen ympäristöä, jonka rajat ovat
   
               —
            
            
               pohjoisessa A52 M1:n ja A1:n välisellä osuudella, mukaan luettuna Nottighamin alue
            
         
               —
            
            
               idässä A1 A52:n ja A45:n välisellä osuudella, mukaan luettuna Granthamin ja Stamfordin kaupungit
            
         
               —
            
            
               lännessä M1 A52:n ja A45:n välisellä osuudella ja
            
         
               —
            
            
               etelässä A45 M1:n ja A1:n välisellä osuudella, mukaan luettuna Northamptonin kaupunki,
            
         
               1)
            
            
               täyttyvätkö asetuksen 2 artiklan 2 kohdan b alakohdan vaatimukset sikäli kuin haettua SMM:ää käytetään tuotteille, joita tuotetaan ja/tai jalostetaan ja/tai käsitellään muilla paikkakunnilla kuin sillä, jota käytetään nimeämään SMM:ää?
            
         
               2)
            
            
               Jos näin on, mitä arviointiperusteita on sovellettava asetuksen 2 artiklan 2 kohdan b alakohdassa ja 4 artiklan 2 kohdan c alakohdassa tarkoitetun maantieteellisen alueen rajaamiseen?